b'\n_START_ARTICLE_\nDomovinske pesmi\n_START_PARAGRAPH_\nDomovinske ali patriotske pesmi (latinsko patria - domovina), so pesmi, ki opevajo lepoto doma\xc4\x8de zemlje, ljubezen do rodnega kraja, domovine in dr\xc5\xbeave ter spremljajo pomembne narodove zgodovinske dogodke: njegova poni\xc5\xbeanja, zasu\xc5\xbenjenje in poraze; njegove napore in zmage. Najve\xc4\x8d patriotskih pesmi nastane ob velikih narodovih pretresih. Pri nas se je domovinska pesem zelo razvila po revolucionalnem letu 1848 in v \xc4\x8dasu NOB. Domovinske pesmi so optimisti\xc4\x8dne ali pesimisti\xc4\x8dne. Optimisti\xc4\x8dne vzbujajo navdu\xc5\xa1enje za narodno stvar, bude v ljudstvu narodno zavest, kli\xc4\x8dejo k uporu ali zmagi, pesimisti\xc4\x8dne razkrivajo domovinsko bedo, ka\xc5\xbeejo \xc5\xbealostno narodovo preteklost in izra\xc5\xbeajo strah za njegovo bodo\xc4\x8dnost._NEWLINE_Poleg \xc5\xa1tevilnih anonimnih pesnikov so najve\xc4\x8dji predstavniki slovenske patriotske lirike Vodnik, Pre\xc5\xa1eren, Jenko, Gregor\xc4\x8di\xc4\x8d, \xc5\xbdupan\xc4\x8di\xc4\x8d, Kosovel, Pav\xc5\xa1i\xc4\x8d in Karel Destovnik Kajuh'